ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
பழங்குடியின இளையோர் பரிமாற்ற நிகழ்ச்சி நாளை தொடக்கம்: நேரு யுவகேந்திரா தகவல்
சென்னை அடையாறில் உள்ள இளைஞர் விடுதியில் நாளை  நடைபெறும் பழங்குடியின இளையோர் பரிமாற்ற நிகழ்ச்சி தொடக்க விழாவில் தமிழக ஆதிதிராவிடர் நலத்துறை அமைச்சர், தென் சென்னை நாடாளுமன்ற உறுப்பினர் மற்றும் சட்டமன்ற உறுப்பினர்கள் கலந்து கொள்ள உள்ளதாக நேரு
யுவகேந்திரா அமைப்பின் தமிழ்நாடு மற்றும் புதுச்சேரி மாநில இயக்குனர் திரு. மனோரஞ்சன் தெரிவித்துள்ளார்.
சென்னை நுங்கம்பாக்கம் சாஸ்திரி பவனில் உள்ள சென்னை பத்திரிகை தகவல் அலுவலகத்தில் நடைபெற்ற செய்தியாளர் சந்திப்பில் இவ்வாறு அவர் கூறினார்.
தொடர்ந்து அவர் பேசுகையில், மத்திய அரசின் இளைஞர் நல அமைச்சகத்தின் கீழ் செயல்படும் நேரு யுவகேந்திரா அமைப்பு மத்திய உள்துறை அமைச்சகத்துடன் இணைந்து கடந்த 12 ஆண்டுகளாக தேசிய பழங்குடியின இளைஞர் நலத் திட்ட நிகழ்ச்சிகளை நடத்தி வருகிறது என்றார்.
பழங்குடியின இளைஞர்களுக்கு, நாட்டின் வளர்ச்சியடைந்த பகுதிகளை காட்டுவதற்காகவும், தீவிரவாத செயல்களில் நாட்டம் ஏற்படாமல் இருப்பதற்காகவும் பழங்குடி இளையோர் பரிமாற்ற நிகழ்வு நடத்தப்பட உள்ளது என்று அவர் கூறினார்.
மேலும், பழங்குடியின இளைஞர்களிடையே தீவிரவாத எண்ணங்கள் வராமல் தடுக்கவும், தேசியமயமாக்கல் குறித்த புரிதலை ஏற்படுத்தவும், மற்ற மாநிலங்களின் நவீன மற்றும் பொருளாதார வளர்ச்சியை எடுத்துரைக்கவும் இது உதவும் என தெரிவித்தார்.
மகாராஷ்டிரா, ஜார்க்கண்ட், சத்திஷ்கர் பகுதிகளில் இருந்து 200 பழங்குடியின இளைஞர்கள் சென்னை அழைத்து வரப்பட உள்ளனர். அவர்கள் தமிழக ஆளுநரைச் சந்திக்க உள்ளனர். பின்னர் சி.ஆர்.பி.எப். தளத்திற்கு செல்லும் அவர்களுக்கு வீரர்களின் செயல்பாடுகள், பேரிடர் காலத்தில் அவர்களின் பணிகள் குறித்து விவரிக்கப்படும் எனவும் தெரிவித்தார்.
செய்தியாளர் சந்திப்பில், சென்னை பத்திரிகைத் தகவல் அலுவலக துணை இயக்குனர் திரு. சிவக்குமார் உடனிருந்தார்.
புதிய மற்றும் புதுப்பிக்கத்தக்க எரிசக்தி அமைச்சகம்
காற்றாலை மின் உற்பத்தியில் பயன்படுத்தப்படும் 70% கருவிகள் உள்நாட்டிலேயே தயாரிக்கப்படுகிறது
காற்றாலை மின்சார திட்டங்களுக்கு உற்பத்தி சார்ந்த சலுகைகள்
காற்றாலை மின்சார உற்பத்திக்காக இறக்குமதி செய்யப்படும் மின்சார ஜெனரேட்டர்களுக்கு சுங்க வரிச் சலுகை
அங்கீகரிக்கப்பட்ட காற்றாலை மின் உற்பத்தியாளர்கள் மற்றும் திட்டங்களின்  பட்டியலை மத்திய அரசு வெளியிட்டுள்ளது. அதில் குறிப்பிடப்பட்டுள்ளவர்கள் உற்பத்தி செய்யும் சாதனங்களை மட்டுமே காற்றாலை திட்டங்களுக்குப் பயன்படுத்த அனுமதிக்கப்பட்டுள்ளது. நாட்டில் பயன்படுத்தப்படும் காற்றாலை கருவிகளில் 70 சதவிகிதத்துக்கும் மேற்பட்டவை உள்நாட்டிலேயே தயாரிக்கப்படுகிறது.
மத்திய அரசு காற்றாலை மின்சாரம் உள்பட புதுப்பிக்கத்தக்க எரிசக்தியை ஊக்குவிக்க பல்வேறு நடவடிக்கைகளை எடுத்துள்ளது.
அவை பின்வருமாறு-
• புதுப்பிக்கத்தக்க எரிசக்தி துறையில், நேரடி வழியில், 100 சதவிகித அந்நிய நேரடி முதலீட்டுக்கு அனுமதி
• 2025 ஆம் ஆண்டு ஜூன் 30 ஆம் தேதி வரை தொடங்கப்படவுள்ள திட்டங்களுக்கு, மாநிலங்களுக்கு இடையே சூரிய சக்தி மற்றும் காற்றாலை மின்சாரத்தை விற்பனை செய்யப்படும் போது விதிக்கப்படும் ஐஎஸ்டிஎஸ்  வரி ரத்து செய்யப்படுகிறது.
• புதுப்பிக்கத்தக்க எரிசக்தி உற்பத்தியில் ஈடுபடும் நிறுவனங்களுக்கு நிலம் மற்றும் மின்சாரத்தை கொண்டு செல்லும் வசதியை ஏற்படுத்துவதற்காக மிகப் பெரிய அளவில் புதுப்பிக்கத்தக்க எரிசக்தி பூங்காக்கள் ஏற்படுத்தப்படும்.
• புதுப்பிக்கத்தக்க எரிசக்தியை ஓரிடத்திலிருந்து மற்றொரு இடத்துக்குக் கொண்டு செல்வதற்காக மின்சார கம்பிகள் மற்றும் துணை மின் நிலையங்கள் அமைக்கப்படுகிறது.
• சூரிய ஒளி மற்றும் காற்றாலை மின்சாரத்தை போட்டியான ஏலச் சூழலில் கொள்முதல் செய்வதற்காக, மின்சார விற்பனை விலையை வரையறுத்து நிலையான ஏல விதிமுறைகள் ஏற்படுத்தப்படும்.
• காற்றாலை மின் உற்பத்தியை ஊக்குவிக்க, காற்றாலை மின் உற்பத்திக்கு தேவையான எலக்டிரிக் ஜெனரேட்டர்களின் இறக்குமதிக்கு சுங்க வரியில் சலுகை வழங்கப்படும்.
• 2017 ஆம் ஆண்டுக்கு முன்பு தொடங்கப்பட்ட காற்றாலை மின் உற்பத்தி திட்டங்களுக்கு அவற்றின் உற்பத்திக்கு ஏற்ப சலுகைகள் வழங்கப்படும்.
காற்றாலை மின் உற்பத்தி திட்டங்கள் அந்தந்த நிலப்பரப்புக்கு ஏற்ற திட்டங்கள் என்பதால் இவை ஆந்திரப் பிரதேசம், குஜராத், மஹாராஷ்டிரா, தமிழ்நாடு, மத்தியப் பிரதேசம், ராஜஸ்தான் மற்றும் கர்நாடகா ஆகிய 7 மாநிலங்களில் மட்டுமே வணிக ரீதியில் செயல்படுத்தப்படுகிறது.
30.06.2021 நிலவரப்படி நாட்டில் உள்ள காற்றாலை மின் உற்பத்தித் திறன் 39,486 மெகாவாட்டாக உள்ளது.
இந்த தகவலை மத்திய எரிசக்தி, புதிய மற்றும் புதுப்பிக்கத்தக்க எரிசக்தி துறை அமைச்சர் திரு.ஆர்.கே.சிங் அவர்களால் இன்று மக்களவையில் எழுத்துப்பூர்வமாக வழங்கப்பட்டது.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1740271
நிலக்கரி அமைச்சகம்
ஜூன் 16, 2022 நிலவரப்படி உள்நாட்டு நிலக்கரி உற்பத்தி 28% அதிகரித்துள்ளது
2021-22ல் 777 மில்லியன் டன் நிலக்கரி உற்பத்தியை எட்டிய உள்நாட்டு நிலக்கரி உற்பத்தி நடப்பு நிதியாண்டிலும் தொடர்ந்து அதிகரித்து வருகிறது. 2022-23 ஆம் ஆண்டில் மொத்த உள்நாட்டு நிலக்கரி உற்பத்தி, மே 31 நிலவரப்படி, 137.85 மில்லியன் டன் ஆகும், இது கடந்த ஆண்டின் இதே காலக்கட்டத்தில் இருந்த 104.83 மில்லியன் டன் உற்பத்தியுடன் ஒப்பிடுகையில் 28.6% அதிகமாகும். இந்தப் போக்கு ஜூன் மாதத்திலும், பராமரிக்கப்படுகிறது. கோல் இந்தியா லிமிடெட்டின் நிலக்கரி உற்பத்தி, முந்தைய ஆண்டின் இதே காலகட்டத்தில்  உற்பத்தியை விட 28% அதிகமாகும். நடப்பு நிதியாண்டில் உள்நாட்டில் நிலக்கரி உற்பத்தி இலக்கு 911 மில்லியன் டன் ஆகும், இது முந்தைய ஆண்டை விட 17.2% அதிகமாகும்.
உள்நாட்டு நிலக்கரி அடிப்படையிலான மின் உற்பத்தி நிலையங்களுக்கான நிலக்கரி இறக்குமதி 2021-22 ஆம் ஆண்டில் 8.11 மில்லியன் டன்னாகக் குறைந்துள்ளது, இது கடந்த எட்டு ஆண்டுகளில் மிகக் குறைந்த நிலக்கரி இறக்குமதியாகும். உள்நாட்டு மூலங்களிலிருந்து வலுவான நிலக்கரி வழங்கல் மற்றும் உள்நாட்டு நிலக்கரி உற்பத்தி அதிகரித்ததன் காரணமாக மட்டுமே இது சாத்தியமானது.கடந்த ஐந்து ஆண்டுகளில், நிலக்கரி அடிப்படையிலான மின் உற்பத்தி அதிகரித்துள்ளது.
ஜூன் 16ஆம் தேதி நிலவரப்படி, பல்வேறு உள்நாட்டு நிலக்கரிச் சுரங்கங்களில் நிலக்கரி இருப்பு 52 மில்லியன் டன்னுக்கும் அதிகமாக உள்ளது. இது மின் உற்பத்தி நிலையங்களின் 24 நாள் தேவைக்கு போதுமானது. கூடுதலாக, சுமார் 4.5 மில்லியன் டன் நிலக்கரி இருப்பு பல்வேறு கிடங்குகள் மற்றும் துறைமுகங்களில் உள்ளது.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://www.pib.gov.in/PressReleasePage.aspx?PRID=1835211
பெட்ரோலியம் மற்றம் இயற்கை எரிவாயு அமைச்சகம்
2020 டிசம்பர் மாத எரிபொருள் உற்பத்தி
2020 டிசம்பர் மாதத்தில், கச்சா எண்ணெய், 2555.66 டிஎம்டி உற்பத்தி செய்யப்பட்டது. இது இலக்கை விட 6.85 சதவீதமும், 2019-ஆம் ஆண்டு டிசம்பர் மாதத்தை விட 3.59 சதவீதமும் குறைவாகும். 2020 ஏப்ரல் முதல் டிசம்பர் வரையிலான மொத்த கச்சா எண்ணெய் உற்பத்தி 22982.16 டிஎம்டி ஆகும். இது இலக்கை விட 5.27 சதவீதம் குறைவாகும். கடந்த ஆண்டு இதே மாதத்தின் உற்பத்தியை விட இது 5.72 சதவீதம் குறைவாகும்.
இயற்கை எரிவாயு, 2020 டிசம்பர் மாதத்தில் 2424.90 எம்எம்எஸ்சிஎம் உற்பத்தி செய்யப்பட்டது. இது மாத இலக்கை விட 22.94 சதவீதமும், 2019-ஆம் ஆண்டு டிசம்பர் மாதத்தை விட 7.11 சதவீதமும் குறைவாகும். 2020 ஏப்ரல் முதல் டிசம்பர் வரையிலான மொத்த இயற்கை எரிவாயு உற்பத்தி 21128.92 எம்எம்எஸ்சிஎம் ஆகும். இது இலக்கை விட 13.38 சதவீதம் குறைவாகும். கடந்த ஆண்டு இதே மாதத்தின் உற்பத்தியை விட இது 11.30 சதவீதம் குறைவாகும்.
2020 டிசம்பர் மாதத்தில், பெட்ரோலியப் பொருட்கள், 21480.30 டிஎம்டி உற்பத்தி செய்யப்பட்டது. இது மாத இலக்கை விட 6.80 சதவீதமும், 2019-ஆம் ஆண்டு டிசம்பர் மாதத்தை விட 2.78 சதவீதமும் குறைவாகும். 2020 ஏப்ரல் முதல் டிசம்பர் வரையிலான மொத்த பெட்ரோலியப் பொருட்கள் உற்பத்தி 169070.85 டிஎம்டி ஆகும். இது இலக்கை விட 12.10 சதவீதம் குறைவாகும். கடந்த ஆண்டு இதே மாதத்தின் உற்பத்தியை விட இது 13.50 சதவீதம் குறைவாகும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1690790
பிரதமர் அலுவலகம்
2022 ஆசிய விளையாட்டுப் போட்டிகளில் ஆடவர் கேனோ  இரட்டையர் 1000 மீட்டர் பிரிவில் அர்ஜூன் சிங், சுனில் சிங் சலாம் ஆகியோர் வெண்கலப் பதக்கம் வென்றதை பிரதமர் கொண்டாடினார்
ஹாங்சோவில் நடைபெற்ற 2022 ஆசிய விளையாட்டுப் போட்டிகளில் ஆடவர் கேனோ  இரட்டையர் 1000 மீட்டர் பிரிவில் வெண்கலப் பதக்கம் வென்ற அர்ஜூன் சிங், சுனில் சிங் சலாம் ஆகியோருக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
இது குறித்து எக்ஸ் சமூக வலைதளத்தில் பிரதமர் கூறியிருப்பதாவது:
"ஆசிய விளையாட்டுப் போட்டியில் ஆடவர் கேனோ  இரட்டையர் 1000 மீட்டர் பிரிவில் வெண்கலப் பதக்கம் வென்ற அர்ஜூன் சிங், சுனில் சிங் சலாம் ஆகியோருக்கு வாழ்த்துகள்.
அவர்கள் தங்கள் அற்புதமான செயல்திறன் மற்றும் உறுதியால் நாட்டிற்கு பெருமை சேர்த்துள்ளனர். மில்லியன் கணக்கான இளம் இந்தியர்கள் தங்கள் கனவுகளைத் தொடரவும், விளையாட்டில் சிறந்து விளங்கவும் அவர்கள் உத்வேகம் அளித்துள்ளனர்.
வணிகம் மற்றும் தொழில்துறை அமைச்சகம்
புது நிறுவன சூழலியலுக்கு ஆதரவளிக்கும் மாநிலங்களின் தரவரிசை பட்டியல் வெளியீடு, வளர்ந்துவரும் சூழலியல்களில் தமிழ்நாடும் ஒன்று
ஸ்டார்ட்-அப் ஈகோ சிஸ்டம் எனப்படும் புது நிறுவன சூழலியலுக்கு ஆதரவளிக்கும் மாநிலங்களின் தரவரிசை பட்டியலின் இரண்டாம் பதிப்பு இன்று வெளியிடப்பட்டது.
மத்திய வர்த்தகம், தொழில்கள் மற்றும் ரயில்வே அமைச்சர் திரு பியூஷ் கோயல் இந்த பட்டியலை மெய்நிகர் முறையில் வெளியிட்டார்.
விமான போக்குவரத்து, வீட்டு வசதி மற்றும் நகர்ப்புற விவகாரங்கள் இணையமைச்சர்  திரு ஹர்தீப்சிங் புரி, மற்றும் வர்த்தகம் மற்றும் தொழில்கள் இணை அமைச்சர் திரு சோம் பிரகாஷ் ஆகியோரும் இந்த நிகழ்வில் கலந்து கொண்டனர்.
மாநிலங்கள் மற்றும் யூனியன் பிரதேசங்கள் இடையே போட்டித்தன்மையை ஊக்குவிக்கவும், பொது நிறுவனங்களுக்கு ஆதரவளிக்கும் சூழ்நிலையை மேம்படுத்தவும் இந்த தரவரிசை பட்டியலை தொழில் மற்றும் உள்நாட்டு வர்த்தக ஊக்குவிப்பு துறை தயாரித்துள்ளது.
இதில் குஜராத் முதல் இடம் பிடித்துள்ள நிலையில், வளர்ந்துவரும் சூழலியல்களில் ஒன்றாக தமிழ்நாடு இடம்பெற்றுள்ளது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetailm.aspx?PRID=1653368
(Visitor Counter : 189
தொழிலாளர் மற்றும் வேலைவாய்ப்பு அமைச்சகம்
கடந்த இரண்டு நிதியாண்டுகளில் இபிஎப்ஓ 1.39 கோடி சந்தாதாரர்களை அதிகரித்துள்ளது.
ஊழியர் வருங்கால வைப்பு நிதி அமைப்பான இபிஎப்ஓ அண்மையில் வெளியிட்ட தற்காலிக சம்பளப் பட்டியல் தரவுகள், 2017 செப்டம்பர் மாதம் சம்பளப்பட்டியல் தரவுத் தொகுப்பு பெறப்பட்டதிலிருந்து, ஊழியர் வருங்கால வைப்பு நிதியின் சந்தாதாரர் அடிப்படை எண்ணிக்கை உயர்ந்து வருவதைக் காட்டுகிறது. சம்பளப் பட்டியல் தரவு, 2018-19, 2019-20 ஆண்டுகளுக்கான ஒருங்கிணைந்த வருடாந்திரப் புள்ளி விவரத்தை அளித்துள்ளது. சந்தாதாரர்களின் நிகர அடிப்படை 2018-19-இல் 61.12 லட்சத்திலிருந்து 2019-20-ல் 78.58 லட்சமாக உயர்ந்துள்ளது. இது 28 சதவீத உயர்வாகும். வெளியிடப்பட்ட தரவு, சேர்ந்துள்ள புதிய சந்தாதாரர்கள் மற்றும் அவர்களிடமிருந்து பெறப்பட்ட பங்களிப்பையும் உள்ளடக்கியாதாகும்.
குறைந்த அளவு சந்தாதாரர்கள் வெளியேறிய போதும், முன்பு வெளியேறியவர்கள் அதிக அளவில் மீண்டும் சேர்ந்ததால் இந்த வளர்ச்சி ஏற்பட்டுள்ளது. 2019-20-ஆம் ஆண்டுக்கான வரி இல்லாத வரவு 8.5 சதவீதம் ஆகும். இது இதர சமூகப் பாதுகாப்புத் தொகை மற்றும் நிரந்தர வைப்புத் தொகைகளில் அதிக அளவாகும். இது ஊழியர் வருங்கால வைப்பு நிதி 2019-20-க்கான வெளியேற்றத்தை முந்தைய ஆண்டுடன் ஒப்பிடுகையில் 10% அளவுக்கு குறைக்க உதவியுள்ளது.
மேலும், 2018-19-இல் 43.78 லட்சமாக இருந்த வெளியேறிய சந்தாதாரர்கள் மீண்டும் சேரும் எண்ணிக்கை, 2019-20-இல் 78.15 லட்சமாக உயர்ந்து, 75 சதவீதம் என்கிற வலுவான அதிகரிப்பை ஊழியர் வருங்கால வைப்பு நிதி பெற்றுள்ளது. பல சந்தாதாரர்களின் விஷயத்தில், பழைய வேலையை விட்டு விட்டு, புதிய வேலையில் சேரும் போது, பழைய பிஎப் கணக்கிலிருந்து புதிய கணக்குக்கு இருப்பை மாற்றுவதற்கு தானியங்கி மாற்ற வசதி தடையற்ற விதத்தில் உதவுகிறது. இதன் மூலம் உறுப்பினர் அந்தஸ்து தொடர வாய்ப்பு ஏற்பட்டுள்ளது.
2019-20-ஆம் ஆண்டில் வயது வாரியாக செய்யப்பட்ட ஆய்வில், 26 முதல் 28, 29 முதல் 35 மற்றும் 35 வயதுக்கு மேற்பட்டோர் பிரிவில் நிகரப் பதிவு முந்தைய ஆண்டுடன் ஒப்பிடுகையில் 50 சதவீததிற்கும் அதிகமாகியிருப்பது தெரியவந்துள்ளது. ஆன்லைன் மூலம் தரமான சேவை வழங்குவதில் அபரிமிதமான முன்னேற்றம் காணப்படுவதால், நாட்டின் பணியாளர்கள் ஊழியர் வருங்கால வைப்பு நிதி சேவையை ஆர்வத்துடன் அணுகுவதற்குக் காரணமாகியுள்ளது. மேலும், பிஎப்-பில் சேரும் தொகையை எடுப்பதற்கு இனி சிரமப்படத் தேவையில்லை. ஊழியர் வருங்கால வைப்பு நிதி, கொவிட்-19 அட்வான்ஸ் தொகையை 3 நாட்களுக்குள் வெளியிட்டு வருகிறது. இதனால், பிஎப் தொகையை சந்தாதாரர்களுக்கு தேவைப்படும் போதோ, சிக்கலான நேரத்திலோ எடுத்துக் கொள்ளக்கூடிய வசதி தற்போது உள்ளது. இதே போல, வேலை இழப்பு, திருமணச்,செலவு, உயர்கல்வி, வீடு கட்டுதல், மருத்துவ சிகிச்சை ஆகியவற்றுக்கு அட்வான்ஸ் தொகையைப் பயன்படுத்திக் கொள்ளலாம்.
மேலும், 2019-20-இல் பெண் பணியாளர்களின் பதிவு 22 சதவீதம் அளவுக்கு உயர்ந்துள்ளது. முந்தைய ஆண்டுகளுடன் ஒப்பிடுகையில், அமைப்பு ரீதியிலான பணிகளில் பெண்கள் அதிகம் சேர்ந்து வருவதை இது காட்டுகிறது.
(
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை
211.66 கோடி 94.18 கோடி 2-வது தவணை மற்றும் 15.20 கோடி முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 26,53,964 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 86,591 கொவிட் சிகிச்சை பெறுபவர்கள் எண்ணிக்கை 0.19 சதவீதமாக உள்ளது.
குணமடைந்தோர் விகிதம் தற்போது 98.62 சதவீதம்
கடந்த 24 மணி நேரத்தில் 9,999 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,37,93,787 என அதிகரித்துள்ளது.
கடந்த 24 மணி நேரத்தில் 9,436 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 88.50 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,22,551 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1854923
பிரதமர் அலுவலகம்
இந்திய வெளியுறவுத் துறை அமைச்சர் மொசாம்பிக்கில், இந்தியாவில் தயாரான ரயிலில் பயணம் செய்தார்.
இந்தியாவில் தயாரிப்போம் திட்டத்தின் முன்னேற்றங்களை பிரதமர் பாராட்டினார்
இந்தியாவில் தயாரிப்போம் திட்டத்தின் முன்னேற்றங்கள் குறித்து பிரதமர் மகிழ்ச்சி தெரிவித்தார். மொசாம்பிக் போக்குவரத்து அமைச்சர் மேடியஸ் மாகலாவுடன் மபுடோவிலிருந்து மச்சாவா வரை இந்தியாவில் தயாரிக்கப்பட்ட ரயிலில் பயணம் செய்தது குறித்த வெளியுறவு அமைச்சர் திரு. எஸ் ஜெய்சங்கரின் ட்வீட்டுக்கு பிரதமர் பதிலளித்தார்.
பிரதமரின் ட்விட்டர் பதிவில், "இது ஒவ்வொரு இந்தியரையும் மகிழ்ச்சியடையச் செய்யும்! இந்தியாவில் தயாரிப்போம் இயக்கம் உலகளவில் முன்னேற்றங்களை எட்டுகிறது" என்று கூறியுள்ளார்.
பாதுகாப்பு அமைச்சகம்
ஐஎன்எஸ் தீர் கப்பலில் வெளிநாட்டுப் பயிற்சி பணிகளுக்காகச் சென்ற தேசிய மாணவர் படை வீரர்கள் நாடு திரும்பினர்.
தெற்கு கடற்படை கமாண்டோவின் கடற்படைப் பிரிவின், நாட்டின் பல்வேறு பகுதிகளைச் சேர்ந்த, 14 தேசிய மாணவர் படை வீரர்கள் , வெளிநாடுகளில், முதலாவது பயிற்சி பிரிவு - பயிற்சி முடிந்த பிறகு இந்தியக் கடற்படையின் பயிற்சிக் கப்பல் ஐ என் எஸ் தீர் –ல் கொச்சிக்கு திரும்பினார்கள்.
இந்த தேசிய மாணவர் படை வீரர்களுக்கு, கட்டமைக்கப்பட்ட பயிற்சி திட்டத்தின் மூலமாக, கடலில் உள்ள வாழ்க்கையின் பல்வேறு அம்சங்கள் குறித்து, குறிப்பாக இந்தியக் கடற்படையின் பணி குறித்து, அதிகபட்ச பயிற்சியளிக்கப்பட்டது. பிப்ரவரி 29 ம் தேதியன்று அன்று அவர்கள் இந்தக்கப்பல் பயிற்சிப் பயணத்தை துவக்கினர். அனைத்து செயல்பாடுகளிலும் வீரர்கள் மிக உற்சாகத்துடன் பங்கேற்றனர். ‘சமுதாயத்தை சென்றடைவது’ என்ற திட்டத்தின் ஒரு பகுதியாக, இந்த வீரர்கள் மொரீசியசில் போர்ட் லூயி துறைமுகத்தில் உள்ள முதியோர் இல்லத்தில் ஆற்றிய சேவையையும், அவர்களின் உற்சாக மனப்பான்மையையும் இல்லத்தில் இருந்தவர்கள், வெகுவாகப் பாராட்டினர். கோவிட் 19 நிலை காரணமாக அவர்களுக்கிடையிலான பரிமாற்றங்கள் வரையறைக்குட்பட்டதாக இருந்தன.
மாலத்தீவு, செஷல்ஸ், பங்களாதேஷ், இலங்கை, மியான்மர் ஆகிய நாடுகளிலிருந்து இந்த கப்பலில் பயிற்சி பெறுவதற்காக வந்த பயிற்சியாளர்கள், கடற்பயணம் மேற்கொண்ட வெளிநாட்டவர்கள், இந்திய கடற்படை அதிகாரிகள் ஆகியோருடன் இந்த தேசிய மாணவர் படை வீரர்கள் மேற்கொண்ட பரிமாற்றங்கள் தேசிய மாணவர் படை வீரர்களுக்கு வெகுவாகப் பயனளிப்பதாக அமைந்தன.
முதலாவது பயிற்சி ஸ்குவாட்ரன் கப்பல்கள் வெளிநாடுகளில் பயணம் மேற்கொள்வது, உலக அளவிலான கோவிட் 19 தொற்றுநோய் காரணமாகக் குறைக்கப்பட்டு, பயிற்சி கப்பல்கள் அனைத்தும் நாடு திரும்பின. ஐ என் எஸ் தீர், 14 நாட்கள் கடலிலேயே தனிமைப்படுத்தப்பட்டு வைக்கப்பட்டிருந்த பிறகு, ஏப்ரல் 4ம் தேதி அன்று துறைமுகத்தை வந்தடைந்தது.
கப்பலில் உள்ளவர்களிடையே சமூக விலகியிருத்தல் முழுமையாக நடைமுறைப்படுத்தப்படுவதில் உள்ள சிக்கல்களின் காரணமாக, கப்பலில் இருந்த பணியாளர்கள் உட்பட மொத்த கப்பலுமே ஒரு குழுவாகக் கருதப்பட்டு மொத்தமாக தனிமைப்படுத்தப்பட்டிருந்தது. கப்பல் குழுவினரும், தேசிய மாணவர் படை வீரர்களும், தற்போது கூடுதலாக 14 நாட்கள் துறைமுகத்தில் முன்னெச்சரிக்கை நடவடிக்கையாக தனிமைபடுத்தப்பட்டு வைக்கப்பட்டுள்ளனர்
(Visitor Counter : 99
தகவல் மற்றும் ஒலிபரப்பு அமைச்சகம்
பத்திரிகைத் தகவல் அலுவலகத்தின் முதன்மை தலைமை இயக்குநராக திரு மணீஷ் தேசாய் பொறுப்பேற்றார்
பத்திரிகை தகவல் அலுவலகத்தின்  முதன்மை தலைமை இயக்குநராக திரு மணீஷ் தேசாய் இன்று  பொறுப்பேற்றார். ஏற்கனவே இப்பொறுப்பில் இருந்த திரு ராஜேஷ் மல்ஹோத்ரா நேற்று ஓய்வு பெற்றதைத் தொடர்ந்து திரு மணீஷ் தேசாய் அந்தப் பொறுப்பை ஏற்றுள்ளார்.
திரு மணீஷ் தேசாய், 1989 –ஆம் ஆண்டு பிரிவைச் சேர்ந்த இந்திய தகவல் பணி அதிகாரி ஆவார். இதற்கு முன்பு, திரு மணீஷ் தேசாய், மத்திய தகவல் தொடர்பு அலுவலகத்தின் தலைமை இயக்குநராகப் பணியாற்றினார். அரசு விளம்பரங்கள் மற்றும் மக்கள் தொடர்பு நடவடிக்கைகளை அவர் கவனித்து வந்தார்.
இத்துறையில் 30 ஆண்டு காலம் சிறந்த அனுபவம் பெற்ற திரு மணீஷ் தேசாய், திரைப்படப் பிரிவு தலைமை இயக்குநர் உள்ளிட்ட பல்வேறு முக்கியப் பொறுப்புகளை வகித்துள்ளார்.
கோவா இந்திய சர்வதேச திரைப்பட விழா  உட்பட பல்வேறு தேசிய மற்றும் சர்வதேச நிகழ்ச்சிகளின் ஊடக நடவடிக்கைகளைக் கையாளும் பணியிலும் 10 ஆண்டுகளுக்கும் மேலாக மும்பை பத்திரிகை தகவல் அலுவலகத்தில் அவர் பணிபுரிந்துள்ளார்.
நிதி அமைச்சகம்
நாட்டில் பொருளாதார குற்றங்களில் ஈடுபடும் ஒவ்வொருவரின் மீதும் நடவடிக்கை எடுக்கப்பட வேண்டும்: திருமதி நிர்மலா சீதாராமன்
மத்திய மறைமுக வரிகள் மற்றும் சுங்க வாரியத்தின் கீழ் இயங்கும் தலைமை கடத்தல் தடுப்பு நுண்ணறிவு மற்றும் விசாரணை அமைப்பான வருவாய் புலனாய்வு இயக்குநரகத்தின் 63-வது நிறுவன தின விழாவில் மத்திய நிதி மற்றும் பெருநிறுவன விவகாரங்கள் துறை அமைச்சர் திருமதி நிர்மலா சீதாராமன் இன்று பங்கேற்றார்.
இந்தியாவில் நடைபெற்ற கடத்தல்கள் குறித்த அறிக்கை 2019-20-ஐ இந்த நிகழ்ச்சியின்போது திருமதி நிர்மலா சீதாராமன் வெளியிட்டார். தங்கம், அந்நிய செலாவணி, போதை மருந்து உள்ளிட்ட பல்வேறு கடத்தல்கள் குறித்து இந்த அறிக்கை விவரிக்கிறது.
நிகழ்ச்சியில் பேசிய அமைச்சர், கடத்தல்களையும், குற்றச் செயல்களையும் திறம்படத் தடுத்து வரும் வருவாய் புலனாய்வு இயக்குநரகத்தின் அலுவலர்களைப் பாராட்டினார். கொரோனா பெருந்தொற்றின் போதும் அவர்கள் சிறப்பாக பணிபுரிந்ததாக திருமதி நிர்மலா சீதாராமன் கூறினார்.
இருந்த போதிலும், நாட்டில் பொருளாதார குற்றங்களில் ஈடுபடும் ஒவ்வொருவரின் மீதும் நடவடிக்கை எடுக்கப்பட வேண்டும் என்று அமைச்சர் கூறினார்.
நிதி செயலாளர் டாக்டர் அஜய் பூஷன் பாண்டே உள்ளிட்ட உயர் அதிகாரிகள் இந்த நிகழ்ச்சியில் பங்கேற்றனர். சிறப்பாக பணிபுரிந்த வருவாய் புலனாய்வு இயக்குநரகத்தின் அலுவலர்களுக்கு விருதுகள் வழங்கப்பட்டன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்
https://pib.gov.in/PressReleasePage.aspx?PRID=1678331
------
(Visitor Counter : 169
உள்துறை அமைச்சகம்
சுதந்திர தினத்தை முன்னிட்டு 1380 காவல் பணியாளர்களுக்கு விருது
2021 சுதந்திர தினத்தை முன்னிட்டு 1,380 காவல் பணியாளர்களுக்கு விருதுகள் வழங்கப்பட்டன. மிகவும் குறிப்பிடத்தக்க புகழ்பெற்ற சேவைக்கான குடியரசுத்தலைவர் காவல் பதக்கங்கள் 2 காவல்துறைப் பணியாளர்களுக்கும், மகத்தான வீரச்செயல் காவல் பதக்கங்கள் 628 பேருக்கும் வழங்கப்பட்டன. சிறப்பாகப் பணியாற்றுவதற்கான குடியரசுத் தலைவரின் காவல் பதக்கங்கள் 88 பேருக்கும், போற்றத்தக்க வகையில் சேவையாற்றியதற்கான காவல் பதக்கம் 662 பேருக்கும் அளிக்கப்பட்டன.
ஜம்மு காஷ்மீர் பகுதியில் மகத்தான பணி ஆற்றிய 398 பேருக்கும், இடதுசாரி பயங்கரவாதம் பாதித்த பகுதிகளில் மகத்தான பணியாற்றிய 155 பேருக்கும், வடகிழக்குப்பகுதியில் மகத்தான பணியாற்றிய 27 பேருக்கும் வழங்கப்பட்டன. மகத்தான வீரச்செயல் காவல் பதக்கங்கள் பெற்றவர்களில் 256 பேர் ஜம்மு காஷ்மீர் காவல் துறையைச் சேர்ந்தவர்கள், 151 பேர் மத்திய ரிசர்வ் காவல் படையைச் சேர்ந்தவர்கள், 23 பேர் இந்தோ- திபெத் எல்லை பாதுகாப்புப் படையைச் சேர்ந்தவர்கள், 67 பேர் ஒடிசா காவல் துறையையும் 25 பேர் மகாராஷ்டிராவையும், 20 பேர் சத்தீஸ்கரையும் சேர்ந்தவர்கள். இதர நபர்கள் இதர மாநிலங்கள் / யூனியன் பிரதேசங்கள் மற்றும் மத்திய ஆயுதக்காவல் படைகளைச் சேர்ந்தவர்கள்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1745698
சிறப்பு சேவைகள் மற்றும் கட்டுரைகள்
அஞ்சலக ஆயுள் காப்பீட்டுப் பத்திரங்கள் விற்பனை செய்ய நேரடி முகவர்களுக்கு விண்ணப்பங்கள் வரவேற்கப்படுகின்றன
அஞ்சலக ஆயுள் காப்பீட்டுப் பத்திரங்கள் விற்பனை செய்ய நேரடி முகவர்களுக்கு விண்ணப்பங்கள் வரவேற்கப்படுகின்றன. ஆர்வமுள்ள, கீழ்காணும் தகுதியுள்ள விண்ணப்பதாரர்கள் தங்களின் பெயர், முகவரி, தொடர்பு எண், கல்வித்தகுதி சான்றிதழ், வயது சான்றிதழ், முகவரி சான்றிதழ் ஆகிய விவரங்களுடன் 26.07.2022 அன்று அல்லது அதற்கு முன் விண்ணப்பிக்க வேண்டும். இதற்கான மின்னஞ்சல் முகவரி doplichennai[at]gmail[dot]com
தகுதிக்கான நிபந்தனைகள்
- கல்வித் தகுதி: 10 ஆம் வகுப்பு
- வயது: 18-50
- வகையினர்: படித்து வேலைவாய்ப்பு இல்லாத/சுயவேலை செய்கின்ற இளைஞர்கள், முன்னாள் ராணுவத்தினர், அங்கன்வாடி ஊழியர்கள், மகிளா மண்டல் ஊழியர்கள், ஓய்வு பெற்ற பள்ளி ஆசிரியர்கள், காப்பீட்டு பத்திரங்கள் விற்பனையில் அனுபவம் உள்ளவர்கள்.
- விரும்பத்தக்கவை: 1. காப்பீட்டுப் பத்திரங்கள் விற்பனையில்
அனுபவம்
2. கணினி அறிவு
3. உள்ளூர் பற்றிய ஞானம்
5. மற்ற காப்பீட்டு நிறுவனங்களின் ஆயுள் காப்பீட்டுப் பத்திரங்கள் விற்பனை செய்வோர் நேரடி முகவர் பணிக்கு விண்ணப்பிக்க தகுதி இல்லாதவர்கள்.
நேரடி முகவர் தேர்வுக்கான நேர்முகத் தேர்வு 28.07.2022 அன்று காலை 10.00 மணிக்கு சென்னை, வடபழனி அஞ்சலகத்தில் நடைபெறும். இதன் பின் தகுதி பெற்ற விண்ணப்பதாரர்கள் தேசிய சேமிப்பு பத்திரம்/கிசான் விகாஸ் பத்திர வடிவில் ரூ.5000-க்கான பாதுகாப்பு வைப்புத் தொகை வழங்க வேண்டும்.
சென்னை நகர தெற்கு கோட்ட அஞ்சலகங்களின் முதுநிலை கண்காணிப்பாளர் வெளியிட்ட செய்திக் குறிப்பில் இந்தத் தகவலை தெரிவித்துள்ளார்.
பிரதமர் அலுவலகம்
ரஷ்ய அதிபர் - பிரதமர் திரு.நரேந்திர மோடி இடையிலான தொலை பேசி உரையாடல்
ரஷ்ய அதிபர் திரு.விளாடிமிர் புடினிடம் இருந்து, பிரதமர் திரு.நரேந்திர மோடிக்கு இன்று தொலைபேசி அழைப்பு வந்தது.
பிரதமரின் பிறந்தநாளை முன்னிட்டு, ரஷ்ய அதிபர் தனது வாழ்த்துக்களை தெரிவித்தார். இதற்கு பிரதமர் திரு. நரேந்திர மோடி தனது நன்றி கலந்து பாராட்டை தெரிவித்தார்.
இந்தியா-ரஷ்யா இடையிலான தனிச்சிறப்பான உறவை மேலும் வலுப்படுத்த இரு நாட்டு தலைவர்களும் உறுதி பூண்டனர். கொவிட்-19 தொற்று நேரத்திலும், இரு தரப்பு பேச்சுவார்த்தைகள் தொடர்வதற்கு இரு நாட்டு தலைவர்களும் பாராட்டு தெரிவித்தனர். இந்த நேரத்திலும், இந்திய பாதுகாப்புத்துறை மற்றும் வெளியுறவுத்துறை அமைச்சர்கள் மாஸ்கோ சென்றதை இரு தலைவர்களும் குறிப்பிட்டனர்.
இந்தாண்டு பிரிக்ஸ் மற்றும் ஷாங்காய் ஒத்துழைப்பு அமைப்புக்கு ரஷ்ய அதிபர் புடின் வெற்றிகரமாக தலைமை தாங்கியதற்கு பிரதமர் திரு.நரேந்திர மோடி நன்றி தெரிவித்தார். இந்தாண்டு இறுதியில் நடக்கவுள்ள ஷாங்காய் ஒத்துழைப்பு அமைப்பு, பிரிக்ஸ் மற்றும் இந்தியா நடத்தும் எஸ்.சி.ஓ அமைப்பின் தலைவர்கள் குழு கூட்டத்திலும் கலந்து கொள்ள ஆர்வமாக இருப்பதாகவம், பிரதமர் திரு.நரேந்திர மோடி தெரிவித்தார்.
இந்தியா-ரஷ்யா உறவை வலுப்படுத்துவதில் தனிப்பட்ட முறையில் உறுதியுடன் இருப்பதற்காக, அதிபர் புடினுக்கு பிரதமர் திரு.நரேந்திர மோடி நன்றி தெரிவித்தார். இருதரப்புக்கும் சாதகமான தேதியில், இந்தியாவில் அடுத்த இருதரப்பு கூட்டத்துக்கு ரஷ்ய அதிபர் திரு.விளாடிமிர் புடினை வரவேற்பதை ஆர்வமுடன் எதிர்நோக்குவதாகவும் பிரதமர் திரு.நரேந்திர மோடி கூறினார்.
வணிகம் மற்றும் தொழில்துறை அமைச்சகம்
தேவைப்படும் நாடுகளுக்கு கொவிட் தடுப்பூசிகளை தாராளமாக பகிரவும்: உலக நாடுகளிடம் மத்திய அமைச்சர் பியூஸ் கோயல் வலியுறுத்தல்
தேவைப்படும் நாடுகளுக்கு, கொவிட் தடுப்பூசிகளை தாராளமாக பகிரும்படி, உலக நாடுகளை மத்திய அமைச்சர் பியூஸ் கோயல் வலியுறுத்தியுள்ளார்.
உலக பொருளாதார அமைப்பின் உலகளாவிய வர்த்தக கண்ணோட்டம் குறித்த கூட்டத்தில் மத்திய வர்த்தகத்துறை அமைச்சர் பியூஷ் கோயல் கலந்துக் கொண்டு பேசினார். அப்போது அவர் கூறியதாவது:
வர்த்தகம் மற்றும் முதலீடு பாதுகாப்பில், சமநிலையான, லட்சிய நோக்குடன் கூடிய, விரிவான மற்றும் பரஸ்பர நன்மை பயக்கும் ஒப்பந்தம் குறித்து பேச்சுவார்த்தையை தொடங்குவதில் இந்தியா வசதியாக உணர்கிறது. பிராந்திய விரிவான வர்த்தக கூட்டுறவு சமநிலையான ஒப்பந்தமாக இல்லை. இது இந்திய விவசாயிகள், எங்களது குறு,சிறு மற்றும் நடுத்தர நிறுவனங்கள், பால் உற்பத்தி தொழிலை பாதிக்கும். அதனால் இந்த பிராந்திய விரிவான வர்த்தக கூட்டுறவில் இந்தியா இணையாமல் இருப்பதுதான் விவேகமானது. வர்த்தகம் மற்றும் முதலீடு பேச்சுவார்த்தைகள், இந்தியா, இங்கிலாந்து, ஐரோப்பிய ஒன்றிய நாடுகளின் பொருளாதார வளர்ச்சிக்கான சாத்தியக் கூறுகள் ஆகியவற்றை இந்தியா எதிர்நோக்கியுள்ளது.
ஜனநாயகம், வெளிப்படைத் தன்மை, விதிமுறைகள், நீதிமன்றங்களின் சுதந்திரம், முதலீடு விதிமுறைகள் போன்றவற்றில் இங்கிலாந்து, ஐரோப்பிய யூனியன், ஆஸ்திரேலியா, கனடா மற்றும் அமெரிக்கா போன்ற நாடுகள் மற்றும் நிறுவனங்களுடன் இந்தியா ஒத்துப்போகிறது. அவற்றுடன் இந்தியாவின் வர்த்தகம் பெரியளவில் சமநிலையாக உள்ளது.
கொவிட் தொற்றை எதிர்த்து இந்தியா தீவிரமாக போராடி வருகிறது. முக்கிய பொருட்களின் கொள்முதல், மாநிலங்களுக்கு ஆக்ஸிஜன் விநியோகத்தை அரசு அதிகரித்துள்ளது மற்றும் கண்காணித்து வருகிறது. திரவ ஆக்ஸிஜன் கொண்டு செல்ல ஆக்ஸிஜன் எக்ஸ்பிரஸ் ரயில்களை ரயில்வே இயக்குகிறது. தடுப்பூசி போடும் பணி போர்க்கால அடிப்படையில் மேற்கொள்ளப் படுகிறது.
எங்களது தொடர்ச்சியான முயற்சிகள் மூலம், இந்த உலகளாவிய சவாலை சமாளித்து, வெளிவருவோம். மீளும் உலகளாவிய விநியோக சங்கிலியில் ஒரு பகுதியாக இருக்க இந்தியா விரும்புகிறது. கொவிட் தொற்றின் முதலாம் அலையின் போதும், சர்வதேச உறுதிகளையும், கடமைகளையும் இந்தியா நிறைவேற்றியது.
இந்த நெருக்கடியில் இருந்து விரைவில் மீள, வர்த்தகம் தொடர்பான அறிவுசார் சொத்துரிமை அம்சங்கள்  தள்ளுபடியை நாங்கள் ஏற்றுக்கொள்வதோடு மட்டும் அல்லாமல், விரைவான ஒருமித்த கருத்தை உருவாக்குதல், தொழில்நுட்ப பரிமாற்றம், மூலப் பொருட்கள் கிடைக்கும் தன்மை ஆகியவற்றையும் நாங்கள் உறுதிசெய்ய வேண்டும்.
தடுப்பூசி காப்புரிமை விஷயத்தில், அமெரிக்கா குறைந்த அளவிலான ஆதரவை அளித்துள்ளது. இதை நாங்கள் வரவேற்கிறோம். இதுதான் இப்போதைய தேவை. தேவைப்படும் நாடுகளுக்கு கொவிட் தடுப்பூசியை, உலக நாடுகள் பகிர்ந்துக் கொள்ள வேண்டும்.
இவ்வாறு மத்திய அமைச்சர் திரு பியூஸ் கோயல் பேசினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1717962
-----
(Visitor Counter : 176